आर्थिक आधार पर आरक्षण को लेकर मायावती ने केंद्र की मंशा पर उठाए सवाल, कही यह बात...  
मायावती ने सवर्ण आरक्षण को चुनावी छलावा बताया
बसपा प्रमुख ने कहा- पहले क्यों नहीं लिया गया फ़ैसला
आरक्षण बिल का हालांकि मायावती समर्थन करेंगी
बसपा प्रमुख ने कहा 'लोकसभा चुनाव से पहले लिया गया यह फैसला हमें सही नीयत से लिया गया फैसला नहीं, बल्कि चुनावी स्टंट लगता है, राजनीतिक छलावा लगता है.' उन्होंने कहा कि अगर भाजपा अपना कार्यकाल ख़त्म होने से ठीक पहले नहीं बल्कि और पहले यह फैसला करती तो अच्छा होता. बता दें कि सामान्य वर्ग के ग़रीबों को 10 प्रतिशत आरक्षण देने के मोदी सरकार के फैसले को सोमवार को मंत्रिमंडल की मंज़ूरी मिलने के बाद इसे अमल में लाने के लिए सरकार ने मंगलवार को संविधान संशोधन विधेयक लोक सभा में पेश कर दिया.
मायावती ने अनुसूचित जाति, जनजाति और पिछड़े वर्ग के लोगों को मिल रहे आरक्षण की पुरानी व्यवस्था की समीक्षा की जरूरत पर भी बल देते हुए कहा कि इन वर्गों की बढ़ी हुई आबादी के हिसाब से इन्हें समुचित आरक्षण देने की  सख्त जरूरत है.